23.5.2023
DA
Den Europæiske Unions Tidende
L 135/57
b) Prøverne i grundlæggende viden skal opfylde standarden i tillæg II (gældende for kategori A-, B1-, B2-, B2L-, B3og C-certifikater) eller tillæg VIII (gældende for kategori L-certifikater) til dette bilag og gennemføres af en af følgende: 1) en uddannelsesorganisation, der er godkendt i overensstemmelse med bilag IV (del-147) 2) den kompetente myndighed 3) en anden organisation efter aftale med den kompetente myndighed for kategori L-certifikater.
c) Prøverne i grundlæggende viden skal være bestået inden ti år forud for ansøgningen om et luftfartøjsvedligehol­ delsescertifikat eller en tilføjelse af en kategori eller underkategori til et sådant certifikat.
Hvis prøverne i grundlæggende viden ikke er bestået inden for denne periode på 10 år, kan ansøgeren alternativt opnå godskrivning for prøverne i grundlæggende viden i overensstemmelse med litra d).
Gyldighedskravet på 10 år gælder for hver enkelt modulprøve, bortset fra de modulprøver, der allerede er bestået som en del af en anden certifikatkategori, og certifikatet allerede er udstedt.
d) Ansøgeren kan ansøge den kompetente myndighed om fuld eller delvis godskrivning for så vidt angår kravene til grundlæggende viden vedrørende: 1) prøver i grundlæggende viden, som blev bestået mere end 10 år, før ansøgningen om et luftfartøjsvedligehol­ delsescertifikat blev indgivet (se litra c)) 2) enhver anden national teknisk uddannelse og prøve, som den kompetente myndighed anser for at svare til de tilsvarende krav til grundlæggende viden i dette bilag.
Ansøgeren skal dokumentere den bevilgede godskrivning ved at henvise til en prøvegodskrivningsrapport, der er godkendt af den kompetente myndighed i overensstemmelse med sektion B, subpart E, i dette bilag III (del-66).
e) Et grunduddannelseskursus uden modul 1 og 2 i tillæg I til dette bilag anses kun for at være et fuldt grunduddan­ nelseskursus, der er godkendt i overensstemmelse med bilag IV (del-147), når ansøgerens kendskab til disse moduler efterfølgende påvises ved en prøve og godskrives af den kompetente myndighed.
f) Indehaveren af et luftfartøjsvedligeholdelsescertifikat, der ansøger om tilføjelse af en anden kategori eller underkategori, skal ved en prøve påvise et niveau af viden, der er passende til de relevante emnemoduler, i overensstemmelse med tillæg I (kategori A-, B1-, B2-, B2L-, B3- og C-certifikater) eller tillæg VII (for kategori L-certifikater).
I tillæg IV angives de moduler i tillæg I (for kategori B1-, B2-, B2L-, B3- og C-certifikater) eller tillæg VII (for kategori L-certifikater), der kræves for at tilføje en ny kategori eller underkategori til et eksisterende certifikat, der er udstedt i overensstemmelse med dette bilag.« 6)
Punkt 66.A.30 ændres således: a) I litra a), nr.
2b), udgår andet og tredje afsnit.
b) Litra a), nr. 3), 4) og 5), affattes således: »3. for kategori C vedrørende komplekse motordrevne luftfartøjer: i)
tre års erfaring med at udøve kategori B1.1-, B1.3- eller B2-rettigheder som hjælpepersonale eller både støttepersonale og certificeringspersonale i overensstemmelse med punkt 145.A.35 i bilag II (del-145) i en vedligeholdelsesorganisation, der arbejder med komplekse motordrevne luftfartøjer, herunder 12 måneders erfaring som basevedligeholdelsescertificeringspersonale, eller